# โรงเรียนกาวิละวิทยาลัย
โรงเรียนกาวิละวิทยาลัย  เป็นโรงเรียนมัธยมศึกษาขนาดกลาง และเป็นโรงเรียนมัธยมศึกษาประจำจังหวัดแห่งที่ 3 ของจังหวัดเชียงใหม่ ตั้งอยูที่เลขที่ 451 ถนนมหิดล ตำบลท่าศาลา อำเภอเมืองเชียงใหม่ จังหวัดเชียงใหม่ สังกัดสำนักงานเขตพื้นที่การศึกษามัธยมศึกษาเชียงใหม่ เขต 34 https://iscps2013.files.wordpress.com/2016/07/e0b8a3e0b8b2e0b8a2e0b88ae0b8b7e0b988e0b8ad-e0b8a3e0b8a3-e0b8a1e0b8b1e0b898e0b8a2e0b8a1.pdf รายชื่อโรงเรียนมาตราฐานสากล โรงเรียนกาวิละวิทยาลัยอยู่ลำดับที่ 418

 ประวัติ 
thumb|พระพุทธกาวีระโสตถิมหามงคล
โรงเรียนกาวิละวิทยาลัย ตั้งขึ้นตามประกาศกระทรวงศึกษาธิการ ลงวันที่ 16 มีนาคม 2521 เป็นโรงเรียนมัธยมศึกษาประจำจังหวัดแห่งที่ 3 ของจังหวัดเชียงใหม่ ที่ดินดังกล่าวเดิมเป็นที่ดินของทหารบกจังหวัดเชียงใหม่ นางสวาท รัตนวราห (ต่อมาเป็นคุณหญิง) ผู้อำนวยการโรงเรียนวัฒโนทัยพายัพ ได้รับมอบหมายจากกองมัธยมศึกษา กรมสามัญศึกษา กระทรวงศึกษาธิการ ให้เป็นตัวแทนเจรจาขอที่ดินดังกล่าวจาก พลตรีจวน วรรณรัตน์ ผู้บังคับการจังหวัดทหารบกเชียงใหม่ยกที่ดินดังกล่าวให้กรมสามัญศึกษา กระทรวงศึกษาธิการในปี 2518 เพื่อยืมใช้เป็นที่ก่อสร้างโรงเรียนมัธยมศึกษาแห่งที่ 3 กรมสามัญศึกษาได้กำหนดผังโรงเรียนเสนอกรมธนารักษ์ในปี 2519

สำหรับชื่อโรงเรียนนั้นเดิมกองการมัธยมศึกษา กรมสามัญศึกษาจะให้เรียกว่า "โรงเรียนวัฒโนทัยพายัพ ๒" แต่นางสวาท รัตนวราห ผู้ดำเนินการติดต่อประสานงาน จนกระทั่งก่อตั้งโรงเรียนเป็นผลสำเร็จ มีความประสงค์จะให้ ครู - อาจารย์ และผู้บริหารชุดแรก มีความภาคภูมิใจในการสร้างโรงเรียนใหม่แห่งนี้ จึงเสนอขอให้ตั้งชื่อว่า "โรงเรียนกาวิละวิทยาลัย" ตามพระนามของพระเจ้ากาวิละ การที่ผู้เสนอชื่อโรงเรียนเลือกเอาพระนามของพระเจ้ากาวิละ ผู้ครองนครเชียงใหม่ และเป็นต้นตระกูล ณ เชียงใหม่ มาเป็นชื่อโรงเรียนเพราะมีความเห็นว่าโรงเรียนนี้เป็นโรงเรียนประจำจังหวัดเชียงใหม่ จึงควรได้รับชื่อจากบุคคลสำคัญที่สุดของจังหวัดเชียงใหม่ ทั้งนี้เพื่อจะได้รับทุนบำรุงจากชาวเชียงใหม่อย่างเต็มภาคภูมิใจ ประกอบกับผู้ที่ยกที่ดินให้คือทหารบกจังหวัดเชียงใหม่ ซึ่งตั้งอยู่ในค่ายกาวิละ และได้รับฉันทานุมัติจากเจ้าพงษ์อินทร์ ณ เชียงใหม่ หัวหน้าเจ้านายฝ่ายเหนือด้วย

โรงเรียนกาวิละวิทยาลัย เปิดทำการสอนครั้งแรกในวันที่ 22 พฤษภาคม 2521 โดยยังไม่ได้งบประมาณใด ๆ ทั้งสิ้น จึงต้องขออาศัยสถานที่เรียนสองแห่ง คือ ชั้น ม.ศ.1 จำนวน 4 ห้องเรียนที่โรงเรียนคำเที่ยงอนุสรณ์ ชั้น ม.1 จำนวน 4 ห้องเรียนที่โรงเรียนวัดท่าสะต๋อย

ต่อมาได้รับงบประมาณถมที่ดินเพื่อสร้างถนน อาคารเรียนชั่วคราว 10 ห้องเรียน บ้านพักครู 2 หลัง บ้านพักภารโรง 1 หลัง และห้องส้วม 2 หลัง 16 ห้อง เมื่อสร้างเสร็จจึงย้ายนักเรียนทั้งหมดออกมา ณ ที่ตั้งโรงเรียนปัจจุบันhttp://www.kwc.ac.th/data_13383  ประวัติโรงเรียนกาวิละวิทยาลัย

 การศึกษา 
 การเรียนในระดับชั้นมัธยมศึกษาตอนต้น ม.1-3 
มีทั้งสิ้น  18 ห้องเรียน
 ชั้นมัธยมศึกษาปีที่ 1
 6 ห้องเรียน
 ชั้นมัธยมศึกษาปีที่ 2
 6 ห้องเรียน
 ชั้นมัธยมศึกษาปีที่ 3
 6 ห้องเรียน

 การเรียนในระดับชั้นมัธยมศึกษาตอนปลาย ม.4-6 
มีทั้งสิ้น  21 ห้องเรียน
 ชั้นมัธยมศึกษาปีที่ 4
 8 ห้องเรียน
 ชั้นมัธยมศึกษาปีที่ 5
 9 ห้องเรียน
 ชั้นมัธยมศึกษาปีที่ 6
 9 ห้องเรียนhttp://data.bopp-obec.info/emis/schooldata-view_student.php?School_ID=1050130987&Area_CODE=101734 จำนวนห้องเรียนของโรงเรียนกาวิละวิทยาลัย

 ที่ตั้งและพื้นที่โรงเรียน 
โรงเรียนกาวิละวิทยาลัย จังหวัดเชียงใหม่ มีโฉนด 3 ฉบับ รวมเนื้อที่ตามทะเบียน 67 ไร่ 2 งาน 67 ตารางวา
อาคารเรียน 3 หลัง
อาคารหอประชุม -โรงอาหาร  1 หลัง
อาคารโรงฝึกงาน 4 หลัง
อาคารหอประชุม 1 หลัง
สระว่ายน้ำขนาด กว้าง 25 ยาว 50 เมตร
อาคารแนะแนว
อาคารพละศึกษา
อาคารเกษตรกรรม
อาคารสมาคมศิษย์เก่า
บ้านพักครู 4 หลัง
บ้านพักภารโรง 1 หลัง
ห้องส้วม 7 หลังhttp://data.bopp-obec.info/emis/schooldata-view_bobec.php?School_ID=1050130987&Area_CODE=101734 ข้อมูลอาคารสถานที่โรงเรียนกาวิละวิทยาลัย

 รายนามผู้อำนวยการ 
+ ลำดับ รายนาม ระยะเวลาดำรงตำแหน่ง 1คุณหญิงสวาท รัตนวราห พ.ศ. 2521-2521 2นางดุษฎี พงศ์ศาสตร์ พ.ศ. 2521-2525 3นายสาหร่าย แสงทอง พ.ศ. 2526-25304นายประสิทธิ์ แสนไชย พ.ศ. 2530-25325นายอรุณ อาษา พ.ศ. 2532-25356นางพิวัลย์ วิบุลสันติ พ.ศ. 2535-25377นายเขียน แสงหนุ่ม พ.ศ. 2537-25408ดร.มานิตย์ ศรีพิทักษ์ พ.ศ. 2540-25439นายสุรัตน์ เจียตระกูล พ.ศ. 2543-254410นางปรานอม เชื้อศักดาหงษ์ พ.ศ. 2544-254611 นายธนกฤต วรรณลังกา พ.ศ. 2546-254812นายชวลิต วิชาศิลป์ พ.ศ. 2548-255313นายอุทัย ขัติวงษ์ พ.ศ. 2554-256214นายมงคล กาเหว่าพ.ศ. 2563-ปัจจุบัน